**Origami orhideju modeļu locīšana**

(interaktīva nodarbība muzejā)

**Mērķis:** iemācīties locīt origami orhideju modeļus, uzzināt par orhideju dzimtu un par orhideju pētnieku Ernestu Foldātu.

**Mērķauditorija**: jebkurš interesents sākot no 10 gadu vecuma (lokot kopā ar vecākiem vai pavadoni, arī no 7 gadu vecuma).

**Skaits:** 1 – 12 dalībnieku.

**Ilgums:** 45 minūtes – 2 stundas.

**Izvēlētās metodes:**

* stāstījums par orhideju dzimtu un tās pārstāvju daudzveidību;
* iepazīšanās ar materiāliem un stāstījums par orhideju pētnieku Ernestu Foldātu;
* origami orhideju modeļu locīšana.

**Sagaidāmie rezultāti:** dalībnieki iegūst zināšanas par orhideju dzimtu un tās daudzajiem pārstāvjiem, par orhideju pētnieku Ernestu Foldātu, iemācās salocīt 1-3 origami orhideju modeļus.

**Nodarbības saturs:**

Dalībniekiem tiek pastāstīts par orhideju dzimtu, kādi ir tās pārstāvji, kādi orhideju dzimtas augi aug Latvijā savvaļā. Tiek parādīti ar orhideju pētnieku Ernestu Foldātu saistīti materiāli un pastāstīts par viņa dzīvi. Praktiskajā nodarbībā dalībnieki izvēlas 1 līdz 3 origami orhideju modeļus un soli pa solim tiek iemācīti to(s) salocīt. 1 modelis ir vidējas grūtības pakāpes, 2 modeļi ir sarežģītāki.

**Dalības maksa:**

* skolas vecuma bērniem – 3 EUR personai;
* pedagogam, kas pavada 10 cilvēku grupu – bez maksas;
* pilna cena – 4 EUR.